cyanic-selkie/wikianc huggingface dataset:
Rahuteenistuse lepitustegevus (Aktion Sühnezeichen)
Ajalugu
Pärast Saksamaa taasühinemist 1990. aastal kaks Saksa organisatsiooni ühendati. Säilitati kaks vabatahtliku teenistuse vormi: ASF pikaajaline vabatahtlik teenistus ning ASZ lühiajaline vabatahtlik teenistus ja suvelaagrid.
Teenistus saadab praegu umbes 180 vabatahtlikku aastas riikidesse, mis on natsirežiimi all eriti kannatanud või kus elab holokausti üleelanuid: Valgevene, Belgia, Prantsusmaa, Kreeka, Suurbritannia, Iisrael, Holland, Norra, Poola, Venemaa, Tšehhi, Ukraina ja USA. Enamik vabatahtlikest on 18–27-aastased noored. Paljudel juhtudel võib vabatahtlikku teenistust tunnustada ka Euroopa vabatahtliku teenistuse või vabatahtliku sotsiaalaastana.
Flaami karjakoer
Flaami karjakoer on nii Prantsuse kui Belgia Flandriast pärit koeratõug.
Tõustandardis on koera kasutuse kohta öeldud, et algselt oli koer kasutusel karja- ja rakendikoerana ning võimasina ümberajajana. Koer on käitumiselt rahulik ja kartmatu.
Diagnostic and Statistical Manual of Mental Disorders
"Diagnostic and Statistical Manual of Mental Disorders" (DSM) on Ameerika Psühhiaatrite Assotsiatsiooni (APA) väljaantav psühhiaatriliste haiguste klassifikatsioon.
DSM-i uusim väljaanne – DSM-5 – ilmus 18. mail 2013.
DSM-IV (1994)
DSM-IV anti välja 1994. aastal ja sisaldas 410 psüühika- ja käitumishäiret. Väljaande koostamisega tegelenud nõukogu juhtis psühholoog Allen Frances.
See on alternatiiv näiteks Rahvusvaheline haiguste klassifikatsiooni Psüühika- ja käitumishäirete klassifikatsioonile RHK-10.
Petřvald
Petřvald (saksa keeles Peterswald, poola keeles Pietwałd) on linn Tšehhis Morava-Sileesia maakonnas Karviná ringkonnas. Petřvald asub Ostravast umbes 7 km idas ja Karvinást ligikaudu 11 km läänes.
Petřvaldi on esmamainitud 1305. aastal. Kivisütt hakati piirkonnas kaevandama 1833. aastal. Linnaõigused sai Petřvald 1955. aastal. Kivisöe kaevandamine Petřvaldis lõpetati 1998. aastal.
Hannibal (täpsustus)
Hannibal (247–183/182 eKr) oli Kartaago väejuht, kes Teise Puunia sõja käigus võitles Rooma vabariigi vastu.
Hannibal võib viidata ka järgnevale:
Paul Jürjo
Paul Jürjo (19. veebruar 1928 – 8. august 2006) oli eesti ajakirjanik ja võrkpallur.
1947. aastal lõpetas ta Paide Keskkooli. 1952. aastal lõpetas ta Tallinna Polütehnilise Instituudi majandusteaduskonna tööstusökonoomika eriala.
Aastatel 1951–1968 töötas ajalehes Rahva Hääl valvetoimetaja ja toimetaja asetäitjana.
1971. aastast oli ta Eesti Televisiooni direktori asetäitja teleprogrammi alal, hiljem programmidirektor, seejärel Eesti NSV Riikliku Televisiooni- ja Raadiokomitee esimehe esimene asetäitja.
1953. aastal tuli ta Tallinna Kalevi meeskonnas Eesti meistriks võrkpallis, lisaks võitis aastatel 1949–1954 Eesti meistrivõistlustelt võrkpallis kolm hõbe- ja ühe pronksmedali.
Isiklikku
Ta oli abielus skulptor Aime Jürjoga, nende poeg oli Indrek Jürjo.
Varallo
See asub Valesias, 66 km Vercellist loodes ning kõrgusel 450 meetrit merepinnast. Kunagi kutsuti seda linna Varadeks, see on poolitatud Mastallone ojaga kaheks väikelinnaks (Varallo Vecchia ja Varallo Nuova). 1971. aastal autasustati Varallo linna Sõjaliste Teenete Kuldmedaliga (Golden Medal for Military Value) oma rahva heaks II maailmasõjas tehtu eest.
Looduslikud olud
Sesia org on väga kitsas. Varallo asub selle vasakul pangal, kus Mastallone voolab Sesiasse. Linn on ümbritsetud Alpi eelmäestikega ning see ei asu kaugel Monte Rosast, mis on ümbritsevatelt mägedelt näha.
Vaatamisväärsused
San Gaudenzio, Santa Maria delle Grazie ja Santa Maria di Loreto kirikutes leidub kunstnik Gaudenzio Ferrari teoseid, kes oli sündinud naabruskonnas – Valduggias. Muuseumitest ja galeriidena on kaasa arvatud näiteks Pinacoteca Civica ("Taaveti ja Koljati" pilt, kujutatud Tanzio da Varallo poolt, kes sündis Riales), Museo Comola, Museo Scaglia ja Museo di Storia Naturale Calderini.
Sacro Monte di Varallo linnast 50 m kõrgemal asub üks kuulsamaid Piemonte rändurite paiku, ja vanim Sacri Monti of Piedmond and Lombardy, mis on 2003. aastal lisatud UNESCO maailmapärandi nimistusse. Ümbrus koosneb käänulistest teedest, mis viivad mööda 45 kabeli taolist piiret kus on elusuuruses maalitud terrakotafiguurid freskotaustadega (maalitud Gaudenzio Ferrari ja teiste poolt). Elavad pildid kujutavad enamasti stseene Jeesuse elust. Selle pildirea loomise ajendiks oli frantsisklane Bernardino Caimi, kelle eesmärgiks oli kohalikul tasandil reprodutseerida pilte ränduritest. Põhiline rändurite kirik ehitati Pellegrino Tibaldi poolt pärast 1578. aastat. Nendes Ferrari teostes saab jälgida tema arengut.
Meelika (eesnimi)
Meelika on eesti naisenimi.
Unterpremstätten
Unterpremstätten oli vald Austrias Steiermargi liidumaal Graz-Umgebungi ringkonnas. 2015. aastal toimunud vallareformiga sai sellest Premstätteni valla osa.
Meelika (eesnimi)
2019. aasta 1. jaanuari seisuga oli eesnimi Meelika Eestis 130 naisel.
Unterpremstätten
Endisele Unterpremstätteni alale jääb elektroonikaettevõtte Ams-Osrami peakorteri asukoht.
thumb|Premstätteni loss ja kabel
Gleimuld
pisi|Gleistunud ja gleimuldade levik maailmas pisi|Gleimuld Gleimuld ehk Gleysol on muld, milles kaua aega toimub gleistumine pideva liigniiskusega tingimustes. Gleimulla tunnuseks on rohked gleilaigud ja roosteplekid või katkemata gleihorisont.
Sanda Ladoși
Sanda Ladoși (sündinud 2. jaanuaril 1971 Târgu Mureșis) on Rumeenia laulja.
2004. aasta Eurovisiooni lauluvõistlusel esindas ta Rumeeniat lauluga "I Admit".
Bach (perekonnanimi)
Bach on perekonnanimi.
Zettling
Zettling ([t͡sɛtlɪŋ]) oli vald Austrias Steiermargi liidumaal. 2015. aastal toimunud vallareformiga sai sellest Premstätteni valla osa.
thumb|Zettlingi kabel
Gemmatimonas aurantiaca
Gemmatimonas aurantiaca on gramnegatiivne aeglaselt kasvav polüfosfaati akumuleeriv fakultatiivne aeroobne bakter, mis kuulub hõimkonda Gemmatimonadetes.
Liik leiti Jaapanist reoveest fosforit eemaldava puhastusseadme aktiivmudast 2003. aastal. Ribosomaalse DNA analüüsil leiti see olevat teistest tuntud bakteritest geneetiliselt sedavõrd erinev, et selle tarbeks moodustati eraldi hõimkond. Enne bakteri Gemmatimonas phototrophica kirjeldamist 2015. aastal oli see oma perekonna ainus teadaolev liik. Hõimkonda kuuluvad ka 2013 leitud Gemmatirosa kalamazoonensis ja 2016 leitud Longimicrobium terrae.
Kirjeldus
Rakud on pulgakujulised, laiusega 0,7 μm ja pikkusega 2,5–3,2 μm. Neil esinevad viburid ja seega on nad liikumisvõimelised.
Valdavad rasvhapped on iso-C 15:0 (45%; tavaliselt omane grampositiivsetele bakteritele), C 16:1 (27%), C 14:0 (12%), C 13:0 (9%) ja C 16:0 (7%). Esimene arv märgib süsinikuaatomite arvu ja teine kaksiksidemete arvu vastavas rasvhappes.
Gramnegatiivsete bakterite peptidoglükaani peptiidide koosseisus tavaliselt leiduvat diaminopimeliinhapet selle bakteri puhul ei esine.
Põhiline hingamisahela kinoon on menakinoon 9 (MK-9) ehk K<Sub>2</Sub>-vitamiin, millel on antud juhul 9 terpenoidset isopreeni molekulist tulenevat lüli.
Põhilisteks pigmentideks on karotenoid (2S,2'S)-ostsillool-2,2'-di-(α-L-ramnosiid) ja kaks vähem olulist karotenoidi (2S)-desoksüostsillool-2-(α-L-ramnosiid) (mis on täiesti uudne) ja didemetüülspirilloksantiin. Ostsillool-2,2'-diglükosiide oli seniajani leitud ainult üksikutest tsüanobakteritest ning see on nende esmaleid mõnest teisest bakterihõimkonnast. Arvatakse, et karotenoidide sisaldus aitab bakteril kaitsta ennast hapniku vastu.
Genoom
Gemmatimonas aurantiaca tüve T-27T DNA rõngasmolekul koosneb 4 636 964 aluspaarist ja selle G+C sisaldus on 64,27%. Avatud lugemisraame ehk ORF-e on 3935. Kodeerivaid regioone on genoomist 92,14%. Ribosomaalse RNA geene on 3 ja transpordi-RNA geene 48.
Genoomist on hulgaliselt leitud ka juba sellistest mudelorganismidest nagu soolekepike ja Bacillus subtilis tuntud olulisi geene. See viitab Gemmatimonadetes 'e hõimkonna esindajate põhiliste rakusüsteemide sarnasusele teiste mikroobide omadega. Oletatakse, et G. aurantiaca võib elada nii aeroobsetes kui ka anaeroobsetes tingimustes, mis sobib igati aktiivmudapuhasti töörežiimiga, kust see bakter esmakordselt eraldati. Samas kodeerib bakteri genoom tähelepanuväärselt suurel hulgal signaaliülekande komponente, sigma faktoreid ja transportereid, mis võib aidata paremini mõista G. aurantiaca ja teiste sellest hõimkonnast pärinevate, aga praeguseks veel kirjeldamata liikide eluviisi.
Kolooniad ja kasvatamine
Kolooniad kasvavad aeglaselt – pärast kahenädalast inkubatsiooni on tüve T-27T kolooniad ainult 1–2 mm diameetriga. Kujult on nad ümmargused, pealt siledad ja kergelt oranžikalt värvunud. Pigmenti kolooniatest kasvukeskkonda ei difundeeru. Rakud endospoore ei moodusta.
Kasvuks sobilik temperatuur jääb vahemikku 25...35 °C (optimaalne 30 °C). Allpool 20 °C ja kõrgemal kui 37 °C ei tuvastatud kasvu ka 20 päeva jooksul. Sobilik pH on 6,5–9,5 (optimaalne 7,0).
Minimaalne generatsiooniaeg vedelas NM-1 söötmes optimaalsete kasvutingimuste juures on 12 tundi.
Toodab katalaasi ja oksüdaasi, mis viitab hapniku kasutamise võimele. Anaeroobsetes tingimustes kasvu ei täheldatud. Bakter nitraati ei kasuta ja fermentatiivne kasv puudub.
T-27T tüvi suudab ainsa süsinikuallikana kasutada üsna väheseid aineid (pärmiekstrakti, polüpeptooni, suktsinaati, atsetaati, želatiini ja bensoaati) ning vähemal määral tarvitada ka glükoosi, sahharoosi, galaktoosi, melibioosi, maltoosi, formiaati ja beetahüdroksübutüraati.
Avastamine
G. aurantiaca isoleeriti reoveest fosforit eemaldava veepuhastusseadme aktiivmudast. See leidis aset uurimistöö käigus, millega sooviti isoleerida veepuhastites elavaid fosforit akumuleerivaid baktereid ja kirjeldada sealseid bakterkooslusi.
Skrunda mõis
pisi|Skrunda mõisa peahoone Skrunda mõis (läti keeles Skrundas muiža, saksa keeles Schrunden) oli riigimõis Lätis Skrunda piirkonnas Skrundas peahoone aadressiga Pils iela 2.
Skrunda mõisa ajaloo alguseks võib pidada 1253. aastat, mil Venta jõe kaldale rajati ordulinnus, mis allus Kuldīga komtuurile. Gotthard Kettler omandas selle aastal 1576. XVII sajandil rajati lossi ümber neli bastioni.
Gemmatimonas aurantiaca
Avastamine
Kasutati bakterimassi aeglast tsentrifuugimist, et kätte saada suuremad ja raskemad rakud, mis võiksid sisaldada rohkem varuaineid, sealhulgas polüfosfaati. Saadud mass külvati vähese toitainesisaldusega söötmele ja otsiti aeglaselt kasvavaid väikeseid kolooniaid. Nõnda saadi kätte 20 isolaati, mida kontrolliti Neisseri testiga polüfosfaadi sisalduse suhtes. 13 positiivseks osutunud proovi seast valiti edasiseks uurimiseks tüvi T-27T, kuna tema 16S rDNA erines kõige enam geenipangas olevatest. See tüvi õnnestus eraldada 2 nädalat pärast algse materjali väljakülvi.
Skrunda mõis
Skrunda mõisa praegune peahoone rajati 1819. aastal, selle projekteeris arhitekt Johann Georg Adam Berlitz. Peahoone on Mežotne mõisa peahoone väiksem koopia. Klassitsistlik häärber rajati 1818. ja renoveeriti 1849. aastal, mil mõisa rentnikuks oli A. Henning.
Tänapäeval asub vana ordulinnuse kohal vabaõhulava. Peahoone omandas firma Anderson Baltic, seal asuvad hotell ja konverentsikeskus.
Haavakliinik
Haavakliinik ehk kirurgiakliinik oli endisaegne ülikooli juures tegutsev raviasutus, kus eelkõige koolitati tulevasi arste (sh kirurge ehk haavaarste) haavade ravimise, lõikuse, lahasesse panemise jms alal.
Eestis tegutses nt Tartu ülikooli haavakliinik.
Palermo lennujaam
Palermo lennujaam, tuntud ka kui Palermo Falcone ja Borsellino lennujaam, kuni 1995. aastani Punta Raisi lennujaam, on lennujaam Itaalias Sitsiilia maakonnas Palermo provintsis, 35 km kaugusel Palermost loodes, Cinisi omavalitsusüksuse territooriumil Punta Raisis. Lennujaam kannab kahe kohtuniku Giovanni Falcone ja Paolo Borsellino nime, kes mõrvati Cosa nostra poolt 1992. aastal.
Falcone ja Borsellino rahvusvaheline lennujaam oli 2013. aastal Itaalias reisijate arvult 11. kohal.
Mikrofüüsika
Mikrofüüsika ehk mikroskoopiline füüsika on füüsika valdkond, milles käsitletakse aatomeid, molekule, aatomituumi ja elementaarosakesi ning ühtlasi uurib mikromaailmas valitsevaid seadusi ja seaduspärasusi.
Mikrofüüsika teoreetiliseks aluseks on kvantfüüsika ja kvantväljateooria.
Alfred Schütz
Alfred Schütz (13. aprill 1899, Viin – 20. mai 1959, New York) oli Austria sotsioloog.
Tema teaduspärandi uurimisele ja edasiarendamisele on pühendunud alates 2009. aastast välja antav aastaraamat Schutzian Research: A Yearbook of Lifewordly Phenomenology and Qualitative Social Science.
SkyUp Airlines
SkyUp Airlines (ukraina keeles Авіакомпанія Скайап) on Ukraina odavlennufirma. Ettevõtte peakorter asub Kiievis. Kodulennujaam on Borõspili rahvusvaheline lennujaam (D-terminal). Lennufirma sooritab riigisiseseid ja rahvusvahelisi tšarter- ja odavlende. 2020. aasta aprillis hakkas lennufirma sooritama ka kaubalende.
Ajalugu
SkyUp registreeriti 2017. aastal. Ettevõtte asutajad on Global Travel Holding LTD (UK), kellele kuulub ettevõttest 48%, ja ACS-Ukraine LLC (Ukraina), kellele kuulub 52%. Lennufirma peamised aktsionärid olid IUriy Alba, Oleksandr Alba, Tatyana Alba. 16. mail 2018 väljastas Ukraina riiklik lennundusamet SkyUpile lennuettevõtja sertifikaadi AOC (Air operator's certificate). 2018. aasta oktoobri alguses sai lennufirma TCO (Third Country Operator) sertifikaadi, mis annab õiguse sooritada lende Euroopa Liidu riikidesse ning Šveitsi, Norrasse, Islandisse ja Liechtensteini.
SkyUp sooritas esimese tšarterlennu 21. mail 2018 Kiievist Sharm el Sheikhi. Esimene regulaarlend toimus 27. detsembril 2018 Kiievist Thbilisisse. 2018. aastal kavatses SkyUp suurendada oma lennukipargi 12 lennukini 2022. aastaks. Praeguse seisuga on lennufirmal 15 Boeing 737 tüüpi lennukit.
Rovinj
Rovinj (itaalia keeles Rovigno, istria keeles Ruvèigno või Ruveîgno, ladina keeles Ruginium, vanakreeka keeles Ρυγίνιον) on linn Horvaatia loodeosas Istra poolsaarel Aadria mere rannikul, Istra maakonnas.
SkyUp Airlines
Ajalugu
2019. aastal teatas SkyUp, et nende lennufirma hakkas esimesena Ukrainas kasutama tehnoloogiat Split Scimitar Winglet, muutes lennufirma lennukid on kütusesäästlikumaks ja keskkonnasõbralikumaks. Tol aastal tegi SkyUp 12 198 lendu ja vedas 1 709 632 reisijat. 2020. aastal sooritas lennufirma 8745 lendu ja vedas 1 250 792 reisijat.
Rovinj
pisi|vasakul|Vaade linnale [[Püha Eufeemia kiriku kampaniilist]]
SkyUp Airlines
Ajalugu
2021. aastal otsustas SkyUp värskendada oma lennusaatjate vormi, muutes selle mugavamaks. Odavlennufirma lubas oma stjuardessidele kanda Nike tosse ja GUDU pükskostüüme pliiatsseelikute ja kõrgete kontsade asemel.
24. veebruaril 2022 algas Venemaa sõjaline sissetung Ukrainasse ja Ukraina õhuruum oli tsiviillennukite jaoks kinni pandud. Peaaegu kõik SkyUpi lennukid olid teistes Euroopa riikides. Kolm lennukit olid Egiptuses, kolm Rumeenias, neli Eestis, üks lennuk Moldovas, Serbias ja Bulgaarias. 14. märtsil teatas lennufirma, et on valmis andma lennukeid teistele lennufirmadele rendile. SkyUpi sõnul, läheb iga kümnes dollar või euro sõja ohvritele.
Sihtkohad
SkyUp teenindab Ukraina lennujaamadest 64 aastaringset ja hooajalist sihtkohta, millest osa on tšarterlennud. Lennufirma opereerib rahvusvahelisi lende Euroopasse ja Lähis-Itta.
Talude päriseksostmine
pisi|Vidriku talu Vägeva külas Jõgevamaal, kunagise Selli rüütlimõisa aladel Talude päriseksostmine oli 19. ja 20. sajandil Eesti- ja Liivimaa kubermangus nähtus, kus talurahvas ostis seni mõisnikele kuulunud mõisamaad.
1849. aastal võeti vastu uus talurahvaseadus Liivimaa kubermangus, millega mõisate valdused jagati mõisa- ja talumaaks ning sai võimalikuks ka ulatuslikum talude päriseksostmine. See sõltus aga suurel määral mõisniku tahtest ja võimalustest tema omanduses olevaid renditalusid päriseks müüa. Päriseksostmine oli ennekõike seotud naturaalmajanduselt lõplikult rahamajandusele üleminekuga, kus mõisnik hakkas oma põldudel kasutama palgatööjõudu. Päriseksostmine edenes tunduvalt kiiremini Lõuna-Eestis, kus juba 19. sajandi lõpuks oli enamik talusid talupoegade omanduses.
1851/1852. aastal oli talupoegade omanduses 0,07 % taludest, raharendil oli 13,88 %, segarendil oli 4,2 % ja teorendil oli 81,83 % taludest. 1867/1868. aastal oli talupoegade omanduses 14,26 %, raharendil 80,71 %, segarendil 3,59 % ja teorendil 1,42 % talundit.
1916. aasta põllumajandusloenduse andmeil oli Eestimaal mõisnikke (nende seas oli ka eestlasi ja teistest rahvustest inimesi) koos perekonnaliikmetega loendatud u. 4000, mis moodustas 0,7% põllumajandusega tegelevast rahvastikust, maarahvastikust u. 0,5% Eesti mõisamajapidamiste omanduses oli üle poole kogu maast ja seal oli tööjõuna hõivatud üle 100 000 inimese.
1917. aastal oli Eestimaal ja Liivimaal kustutamata krediidiga: Eestimaa Krediitseltsis 8560 talundit, Liivimaa Maakrediitseltsis 7407, Talurahva Põllupangas 10 089, Doni Põllupangas 712, Peterburi-Tuula Põllupangas 250 ja kokku 27 018 talundit.
Luminița Anghel
Sanda Ladoși (sündinud 7. oktoobril 1968 Bukarestis) on Rumeenia laulja.
2005. aasta Eurovisiooni lauluvõistlusel esindas ansambel koos Sistemiga Rumeeniat lauluga "Let Me Try"
Kypärämäki
pisi pisi pisi Kypärämäki on Jyväskylä 7. linnaosa. See asub kesklinnast lääne pool.
Seal elab umbes 3150 inimest.
Piirkonna põhiosa moodustavad Teise maailmasõja järel ehitatud tüüperamud, mis on säilitanud oma algupärase ilme. Siiski on ka mitmenäolisust, esineb korrus- ja ridaelamuid ja uuemaid eramaju. Eramute ümber on üsna suured krundid, mis annab linnaosale aedlinna ilme. Eramupiirkond on arvatud maakondliku tähtsusega hoonestatud alaks ja mõned ehitised on ka kaitse all.
Kypärämäki valiti 2004. aastal Soome aasta linnaosaks. Tiitli tõid linnaosa ainulaadsus, arhitektuuripärandi väärtustamine ja elukeskkonna eest hoolitsemine. Kypärämäki on hea mainega piirkond. Elanikud peavad seda rahulikuks ja looduslähedaseks elukohaks, kus on head väljas käimise ja ajaveetmise võimalused.
Linnaosa lõunapoolel asuvat kanti nimetatakse Köhniöks, loodes paikneb korrus- ja ridamajadega Köhniönranta. Mõlemad on saanud nime kõrvalasuva Köhniö järve (Köhniönjärvi) järgi.
Nahitan Nández
pisi|Nahitan Nández (2018) Nahitan Michel Nández Acosta (sündinud 28. detsembril 1995 Punta del Estes) on Uruguay jalgpallur, kes mängib poolkaitsjana Itaalia kõrgliiga klubis Cagliari Calcio ja Uruguay jalgpallikoondises.
Ta alustas klubikarjääri Uruguay klubis Peñarol, mille põhimeeskonnas debüteeris ta 2014. aastal. Hooajal 2015–16 tuli ta klubiga Uruguay meistriks. 2017. aastal liitus ta Argentina kõrgliiga klubiga Boca Juniors, kellega tuli ta Argentina meistriks hooajal 2017–18.
2019. aasta augustis sõlmis ta viieaastase lepingu Cagliari Calcioga.
2015. aastal oli ta Uruguay kuni 20-aastaste koondise kapten juunioride maailmameistrivõistlustel. Uruguay jalgpallikoondises tegi Nández debüüdi sama aasta 8. septembril sõprusmängus Costa Rica vastu. Ta on kuulunud Urugay koondisse 2018. aasta maailmameistrivõistlustel ja 2019. aasta Copa Américal.
Armastus ja surm (ooper)
Esmaettekanne toimus 31. oktoobril 1931 Tallinna teatris Estonia. Peaosades esinesid Olga Torokoff-Tiedeberg või Olga Mikk-Krull (Heid), Karl Ots või Arnold Wisman/Viisimaa (Cordelius), Benno Hansen (Ander Laas), Valentine Kask või Niina Romanova (Ann), Helmi Einer või Ida Aav-Loo (Kard). Dirigent Raimund Kull. Lavastaja Hanno Kompus.
Peamised osad: loots Ander Laas (bass), tema tütar Heid (sopran), lootsi naine Ann (sopran), Cordelius Ancy­ras (tenor), noor kalur Maar (bass-bariton), lesknaine Kard (metsosopran), lesknaise tütar Reet (sopran).
Tegevus toimub Aegna saarel 16. sajandi alguses. Rahvas elab seal oma vanematelt saadud karmide kommete ja vooruste tingimustes. Mehed käivad merel ja on vaprad ning õiglased, naised toimetavad kodus, on töökad ja alistunud meeste käskudele ja korraldustele. Nad armastavad oma mehi, sest vanemad on käskinud oma kaasasid armastada. Oma tahtmised ja puhkenud armastuse ihad tuleb alla suruda. Ooperis sünnib karm tragöödia. Saare kauneima tüdruku, romantilise loomuga Heidi armutunded sattuvad vastuollu saare raudsete kommetega.
Merel on tugev torm ja laevad hukkuvad. Rahvas rannal on oma meeste pärast ärevil. Tor­miselt merelt saabub loots Ander Laas, kelle tütar Heid on olnud mures isa pärast. Heid on romantilise loomuga. Saare tublim kalur, noor Maar paneb oma elu kaalule ja läheb merehädalisi päästma. Reet tahaks Maari omale meheks. Ka noormehele meeldib Heid. Maar päästab võõra merehädalise Cordelius Ancy­rase. Heidi isa Andres Laas võtab merehädalise oma majja. Cordelius seletab, et lai avar maailm on ta kodu. Ta elu on saatnud juhtumuste rodu. Cordeliusele meeldib Heid. Ta on hea meelitaja, kena seltsiline ja mõistab armumängu. Ka Heid armub võõramaalase. Looduse vastu ei saa, ehkki saare karmid kombed seda armumist ei luba.
Maar tuleb kosima Heidi. Laas on annab Maarile nõusoleku, et tütar temaga abiellub. Heid ja Maar kihluvad. Heid aga jätkab salajasi kohtumisi Cordeliusega. Kihlatud pruut aga seda teha ei tohi ja peab kommete kohaselt tulesurma surema.
Cordelius tüdineb peagi saarest ja neiust. Tema seikleja­loomus õhutab teda lahkuma. Heidi ja Cordeliuse kohtumisele satub peale Maar. Maar üritab tappa Cordeliust, kuid läheb vastupidi. Cordelius tapab Maari ja pääseb põgenema. Heid pannakse karistuseks majja luku taha ja põletatakse koos majaga rahva poolt.
Heidi ja Maari traagilisse loosse on põimitud teise saaretüdruku Reeda armukadedus, kes samuti soovib Maari endale, saareelanike pummeldamised kõrtsis, pidutsemine rannas ja kihluspidu oma laulude ja tantsudega.
Peamised muusikalood: Laasi aaria "Ah, jäta kõned rumalad"; Maari aaria "Mis tegu üldse minuga on sul?"; Reeda aaria "Sul meeles ainult väike lootsineid!"; koor "Las paistab tuli kaugele"; Cordeliuse aaria "Nagu minu saatus ikka, – olen jälle üksinda"; Kardi aaria "Nüüd lõksus linnuke!"; Maari barkarool "Oh sa mu Neapol ja Korsika saar"; Heidi aaria "Mul meeles, meeles õnnevärav".
Wilfried Dietrich
Wilfried Dietrich (14. oktoober 1933 – 3. juuni 1992) oli Saksamaa maadleja. Ta on võitnud olümpiamängudel 5 medalit ja on medalite arvult edukaim maadleja maailmas. 4 medalit on võitnud: Aleksandr Karelin, Bruce Baumgartner, Søren Jensen, Imre Polyák, Eino Aukusti Leino, Johan Rudolf Svensson.
1968. aasta olümpiamängude avatseremoonial oli ta Lääne-Saksamaa meeskonna lipukandja.
1972. aasta OM-il tegi Dietrich ülerinnaheite 198 kg kaaluvale ameeriklasele Chris Taylorile, mida on nimetatud "sajandi heiteks".
Võistles kokku viitel olümpiamängudel.
Hagu
Hagu on kütuseks vm otstarbeks maharaiutud peened puud (diameeter alla 7 cm), ladvad ja laasitud oksad.
Hagu moodustavatest sirgetest osadest on tehtud fašiine.
Sistem
Sistem on Rumeenia ansambel.
2005. aasta Eurovisiooni lauluvõistlusel esindas ta Rumeeniat lauluga "Let Me Try"
Pearahamaks
Pearahamaks ehk hingemaks oli 18.–19. sajandil Venemaa keisririigile kehtestatud riigimaks, mida pidid maksma maksustatud seisuste meessoost isikud. Eesti- ja Liivimaa kubermangus kehtestati see 1783. aastal.
Maksu ei pidanud tasuma aadlikud, vaimulikud, õpetlased ja riigiametnikud.
Pearahamaksu määr oli selle asutamisest 1724. aastal Peeter I poolt 70 kopikat hingelt, 1794. aastal tõstis Katariina II tasu määra 1 rublale.
Hambapüha
Hambapüha on Eesti rahvakultuuris Nõo kihelkonnas tähistatud püha, mis peeti pärast lapse ristimist, ja mille puhul lapsele anti hambaraha.
Žeželiv
Žeželiv (ukraina keeles Жежелів) on küla Ukrainas Vinnõtsja oblastis Kozjatõni rajoonis. Elanike arv on 1456. Pindala on 7,83 km².
Auditi objekt
Auditi objekt on audiitoriteenuse kliendi (organisatsiooni) vastutava organi poolt sobivate kriteeriumide alusel koostatud möödunud perioodide rahandusinformatsioon.
Auditi objekt võib olla asukoht, osakond, funktsioon, finantsaruande ala, vastavusnõue, protsess või mõni muu üksus, mis kuulub auditeerimisele. Auditi objekti ehk majandusüksuse kaasamine auditiuniversumisse on õigustatud, kui üksusel on kanda mingi roll organisatsiooni väärtuse loomisel või säilitamisel.
Auditite eesmärkideks on anda juhtkonnale kindlust ja infot, mis aitab neil saavutada organisatsiooni eesmärke. Siseaudit on asutuse tegevus, mille käigus hinnatakse ja analüüsitakse asutuses toimivat sisekontrolli süsteemi, selle tõhusust ja vastavust õigusaktide nõuetele ja rahvusvahelistele standarditele. Riskide õige hindamise eelduseks on eesmärkide määratlemine, mida tehakse organisatsiooni eri tasanditel ning seejärel integreeritakse omavahel ettevõtete ühtseks visiooniks. Riskide hindamine on nende identifitseerimine, eesmärkide saavutamist takistavate ohtude ehk riskide analüüs, mis on aluseks järgnevatele tegevustele, mida nimetatakse riskide maandamiseks või juhtimiseks. Riskide juhtimise eesmärk on võimalikult minimeerida kahju, mis võib tekkida identifitseeritud riskidest. Kuna üldine majanduskeskkond, õiguslik baas ja ettevõtte mikrokeskkond on pidevas muutumises on oluline rakendada tegutsemismehhanism, mis võtab arvesse riskide jooksva identifitseerimise käigus tekkinud muutused ning juhtida riske vastavalt nendele. Riski juhtimise protsessi käigus peab arvestama sellega, et võivad tekkida uued riskid.
Auditi ulatus
Et tagada asutuse või organisatsiooni eesmärkide saavutamine, on asutuse/organisatsiooni juhil vaja infot kõikide tegurite kohta, mis mõjutavad eesmärkide täitmist, et reageerida neile otsuste või tegevuste kaudu, mis vastavad omakorda tema juhtimistasandile. Seetõttu tuleb siseaudiitoritel konkreetse auditi ulatuse määratlemisel lähtuda nii asutusest/organisatsioonist tervikuna kui selle üksikuid osasid mõjutavate tegurite kogumist. Auditeerimisel pööratakse tähelepanu eelkõige asutuse-/organisatsiooni- või üksusesisestele protsessidele ja nendest tulenevatele mõjudele, kui ei jäeta tähelepanuta ka tegureid, mis on asutuse/organisatsiooniga või üksusega kaudselt seotud, kuid mis võivad ohustada asutusele või üksusele püstitatud eesmärkide täitmist. Siseauditi läbiviimise eest vastutava isiku ülesanne on ka määratleda objektid, mida auditeeritakse konkreetses organisatsioonis või asutuses. Nende objektide kogum peab olema piisav, katmaks kõiki olulisi organisatsiooni või asutuse eesmärkide täitmist oluliselt mõjutavaid tegureid. Määratlemaks nii täpselt kui võimalik auditi ulatust, peab audiitor arvestama:
Auditeeritaval üksusel ehk objektil on teatav roll ühe või mitme riski juhtimisel organisatsiooni eesmärkide saavutamisel. Kui seda ei saa siduda eesmärgi ja riskiga, ei tohiks see sisalduda auditi plaanis. Kontrollitava üksuse roll nende riskide juhtimisel võib olla riskide maandamise vorm, näiteks kontrollimine, riski otsimine – organisatsiooni abistamine riski enda kasuks võtmisel või ärakasutamisel – või nende kahe aspekti jälgimine. Auditi plaanis kajastatakse üksuse ülesanded ja töövaldkonnad keskmises ja pikas perspektiivis ning sisekontrolli ja –auditi strateegilised arengusuunad. Rahvusvahelise kutsepraktika raamistiku uus siseauditi missioon sisaldab fraasi „organisatsiooni väärtuse tõstmine ja kaitsmine”. See missioon on kooskõlas auditeeritavate üksuste kirjeldustega. Enamik siseauditi tegevusi järgib riskipõhist lähenemisviisi, mis aitab neil seda missiooni täita. Siseauditi kutsealase praktika rahvusvaheliste standardite (standardid) sõnastikus määratletakse risk kui „sündmuse esinemise võimalus, mis võib mõjutada eesmärkide saavutamist. Iga organisatsiooniline tegevus, mis aitab vähendada negatiivsete sündmuste mõju või tõenäosust (kaitsta väärtust) või suurendada eesmärkide saavutamise tõenäosust (suurendada väärtust), tuleb kaasata auditi plaani. See loogika toetab siseauditi tegevuse kaasamist auditi plaani.
Põhimõtteline auditite klassifikatsioon
Eri standardid ja kirjandus jaotavad auditeid väga mitmeti. Esimene klassifikatsioon on tulemusaudit ja finantsaudit või regulatsioonide audit.
Teine klassifikatsioon on jaotus erinevate tulemusauditi tüüpide vahel, millest tavapärasemad on
Põhimõtteliselt sisuline erinevus auditi tüüpide vahel tuleneb sellest, kas audiitorid peavad kinnitama olemasoleva info või tootma uut infot. Finantsauditi puhul kinnitatakse olemasolevat ning tulemusauditi korral toodetakse uut infot.
Siseauditi funktsioon peab hindama riskivaldkondi, mis puudutavad organisatsiooni juhtimise kultuuri, põhitegevusega seotud tegevusi ja infosüsteeme järgmises osas:
Kinnitamine ja info loomine
Traditsiooniliselt on auditeerimine olnud kinnitamine/verifitseerimine. Siin on eesmärk anda teatud tasemel kindlust info õigsuse kohta, mida keegi teine on koostanud. Nii lisavad audiitorid infole väärtust ja seda põhjusel, et teised saavad infot rohkem usaldada. Sellised auditid on näiteks INTOSAI Auditi Standardite järgi finantsaruannete verifitseerimine. Selliste audititena saab käsitleda lepingute auditeid (nt hinnapakkumiste audit, lepingu lõpetamiste avalduste audit jne). Verifitseerimise auditi tüübi all ei pruugi käsitleda ainult finantsinformatsiooni, vaid ka kõike muud infot (nt mis puudutab protsesse, inimesi, üksusi, eetikat jne). Siseaudiitorid võivad auditeerida näiteks auditi tarkvara kirjeldusi, sisekontrolli, investeeringute statistikat jne. Audiitorid loovad uut infot tulemusaudititega.
Tulemusauditil ja finantsauditil on hulk sarnasusi. Mõlema auditi puhul täidavad audiitorid ülesandeid, mis seisnevad auditeeritava tegevuse selgitamises ja hindamises. Seega kasutavad nad andmete kogumiseks ka samu meetodeid, nt intervjuude tegemisel, andmete kogumisel, inspekteerimisel. Mõlema auditi puhul tuleb koguda tõestus- ehk näidismaterjali. Isegi kui auditi eesmärk erineb, on osa meetodeid sarnased. Volitused auditite läbiviimiseks on samad, sarnased on ka kohustused klientide ees ning toetus rahvusvaheliste standardite ja ülemaailmsete diskussioonide kujul.
Sergei Sazonov (Venemaa välisminister)
Sergei Sazonov (29. juuli/10. august 1860 Rjazani kubermang – 24. detsember 1927 Nice) oli Venemaa Keisririigi riigitegelane. Ta oli aastatel 1910–1916 Venemaa välisminister.
Ta oli 8. novembrist 1910 kuni 7. augustini 1916 Venemaa keisririigi välisminister. 1917. aastal Venemaa Ajutise Valitsuse esindaja Londonis.
Aastal 1919 oli ta Venemaa välisminister Aleksandr Koltšaki ja Anton Denikini valitsuses.
Sergei Sazonov suri aastal 1927 Nice'is ja ta maeti Nice'i õigeusu kalmistule.
Isiklikku
Tema kälimees oli Pjotr Stolõpin.
Arvi Ravasoo
Arvi Ravasoo (22. september 1939 Rakvere – 29. juuni 2014) oli eesti mehaanikateadlane.
Elulugu
Arvi Ravasoo oli riigiteenistuja poeg.
Ravasoo lõpetas 1958 Tallinna 16. Keskkooli, 1963 Tallinna Polütehnilise Instituudi (TPI) tööstus- ja tsiviilehituse eriala insenerina, 1968–71 oli aspirant TPI ehituskonstruktsioonide kateedris. 1971. aastal kaitses ta tehnikakandidaadi kraadi Teaduste Akadeemia juures väitekirjaga "Hüperboolse paraboloidi kujuliste rippkatete töö uurimine" (juhendajad Valdek Kulbach ja Heinrich Laul).
1963–66 oli ta meister ja vaneminsener NSVL Kaitseministeeriumi Korterite Ekspluatatsiooni Osakonnas Tallinnas, 1966–68 vaneminsener ENSV Ehituskomitee Riikliku Projekteerimise Instituudis Eesti Maaehitusprojekt, 1971–74 ENSV Ehitusministeeriumis Ehituse Organiseerimise Instituudis ehitustööstuse baaside projekteerimise osakonna projekti peainsener ja osakonnajuhataja, 1974–76 Ehituse Teadusliku Uurimise Instituudis ehituskonstruktsioonide osakonna ja labori juhataja, 1976- vanemteadur Küberneetika Instituudis ja 1980. aastast kohakaaslasena TTÜ teoreetilise mehaanika, ehituse mehaanika kateedris ja mehaanika instituudi õppejõud.
Teadustöö
Ravasoo peamised uurimisvaldkonnad olid ehitus- ja teoreetiline mehaanika, matemaatiline füüsika, mittelineaarne dünaamika (eeskätt mittelineaarne lainelevi) ja mittelineaarne akustodiagnostika. Ta avaldas üle 100 teadustrükise. Küberneetika Instituudi infolehe sõnul on ta "ülemaailmselt tuntud mittelineaarse akustodiagnostika spetsialist". 2009. aastal valiti ta TTÜ parimate teadusartiklite kirjutajate hulka artikliga "Non-linear interaction of waves in prestressed material".
Umag
Umag on rannikulinn Horvaatias Istra maakonnas. See on Horvaatia kõige läänepoolsem linn.
Linna elanike arv oli 2001. aastal 7769, neist veidi üle poole on horvaadid ning peaaegu viiendik itaallased.
Linnas peetakse iga-aastast tenniseturniiri ATP Vegeta Croatia Open.
Ida-Flandria provints
Ida-Flandria provints on provints Belgia lääneosas Flandria piirkonnas.
Ida-Flandria piirneb põhjas Hollandiga ning idas Antwerpeni, kagus Flaami Brabandi, lõunas Hainaut' ja läänes Lääne-Flandria provintsiga.
Ida-Flandria pindala on 2991 km². Provintsis elas 2011. aastal 1 445 831 inimest, mis teeb rahvastiku keskmiseks tiheduseks 483 in/km².
pisi|Ida-Flandria logo pisi|Gent pisi|Omavalitsusüksused
Loodus
Ida-Flandria kõrgeim punkt on 157 m kõrgune Pottelbergi mägi. Peamised jõed on Schelde ning selle lisajõed Leie, Dender ja Durme.
Sümboolika
Provintsi lipul on kujutatud punase keele ja punaste küüntega must lõvi rohelisel taustal valgete rõhttriipudega. Lipp on suhteliselt hiljuti vastu võetud. Varem kasutati Ida-Flandria lipuna Flandria lippu, millel on must lõvi kollasel taustal. Vana lippu kasutatakse tänapäevani, näiteks liiklusmärkidel.
Vallad
Numbrid vastavad parempoolsel kaardil tooduile.
Poliitika
Ida-Flandria provintsinõukogus oli varem 84 liiget, aga 2012. aasta kohalikel valimistel valiti uus, 72-liikmeline nõukogu. Sellesse pääses 6 erakonda. Paremtsentristlik flaami rahvuslaste Uus Flaami Allianss võitis valimised 21 kohaga. Kristlikud Demokraadid ja Flaamid ning Avatud Flaami Liberaalid ja Demokraadid kogusid kumbki 15 kohta. Sotsiaaldemokraatlik erakond Sotsialistlik Partei Teisiti kogus 9 kohta ning paremäärmuslike rahvuslaste Flaami Huvi ja Rohelised! kumbki 6 kohta. Provintsivalitsuse moodustamisel jäeti aga rahvuslased valitsusest välja ning kristlikud demokraadid, liberaalid ja sotsiaaldemokraadid moodustasid vähemusvalitsuse.
Masahiko Inoha
Masahiko Inoha (jaapani keeles 伊野波 雅彦 Inoha Masahiko; sündinud 25. augustil 1985 Miyazakis) on Jaapani jalgpallur, kaitsja.
Koondisekarjäär
Jaapani jalgpallikoondises mängis ta aastatel 2011–2014 21 mängu ja lõi 1 väravat.
Kristjan Piirimäe
Kristjan Piirimäe (sündinud 13. juunil 1975 Tartus) on Eesti hüdrobioloog.
Elulugu
Kristjan Piirimäe lõpetas 1993. aastal Tartu 16. Keskkooli ja 1997. aastal Tartu Ülikooli bioloogia osakonna. 1997 kaitses ta TÜs magistrikraadi hüdrobioloogias väitekirjaga "Bacterioplankton viability and heterotrophic activity in the thermally stratified small Estonian lakes", 2007 Tallinna Tehnikaülikoolis filosoofiadoktori kraadi loodus- ja täppisteadustes väitekirjaga "Long-term changes of nutrient fluxes in the drainage basin of the Gulf of Finland – applocation of the PolFlow model" (Tallinn, 2007). Ta täiendas end 1995 New Yorgis ÜRO juhtimiskoolituse kursustel, 2001 Rootsis, Lätis, Poolas ja Leedus säästva arengu ja keskkonnakaitse alal ning 2004 Hollandis Utrechti Ülikoolis GIS modelleerimise alal. 1995–1997 oli ta Zooloogia ja Botaanika Instituudi (ZBI)) Võrtsjärve Limnoloogiajaama laborant, 1997–2001 vanemlaborant, 2001–2005 TTÜ keskkonnatehnika instituudi teadur-doktorant ning 2005. aastast Järva-Jaani Gümnaasiumi geograafiaõpetaja.
Piirimäe on olnud Eesti Veeühingu ja Tehiskeskkonna Instituudi juhatuste liige (2002–2005), Eesti Keskkonnaühenduste Koja koordinaator ja keskkonnaekspert (2004–2005).
Teadustöö
Kristjan Piirimäe peamised uurimisvaldkonnad on siseveekogude ja Soome lahe reostus ning veekaitse. Ta on loonud veereostuse kirjeldamise mudeleid. Ta on avaldanud umbes 20 teadustrükist.
Isiklikku
Kristjan Piirimäe on Helmut Piirimäe ja Krista Piirimäe poeg, Kaarel Piirimäe ja Pärtel Piirimäe ning Triinu Petersi vend.
Kaunis kodumaa
"Kaunis kodumaa" on Eesti fotograafi Carl Sarapi fotopostkaartide sari, mis ilmus aastatel 1936–1940, väljaandjaks J. Triefeldti äri Rakveres. Pildistustöid sarja väljaandmiseks alustas Sarap hiljemalt 1934. aastal. Postkaartide tagaküljele trükiti foto pealkiri (enamasti kohanimi), väljaandja nimi, väljaandmise aasta ja sarja järjenumber vahemikus 001 kuni 2050. Sama järjenumbri ja fotoga postkaarte anti vajadusel välja ka korduvalt – muutus vaid kaardile trükitud aastaarv. Üksikutel juhtudel on ühe ja sama järjenumbri all välja antud erineva pildi ja tagatekstiga fotopostkaarte. Väike hulk sarja postkaarte ilmus ka järjenumbrita. Teadaolevalt jõuti sarja raames välja anda ligi 600 erinevat fotopostkaarti (vaata täpsemalt allolevast nimekirjast, koguarv hetkel: 601).
Ken Salazar
pisi|Ken Salazar (2009) Kenneth Lee Salazar (sündinud 2. märtsil 1955 Alamosas) on Ameerika Ühendriikide poliitik. Ta on Demokraatliku Partei liige.
Salazar kasvas üles Colorados Manassa väikelinnas. Tema esivanemad olid tänapäeva USA edelaosa maa-alal elanud juba alates 16. sajandist, mil see kuulus Uus-Hispaaniasse. Salazar ise peab ennast Mehhiko päritolu ameeriklaseks.
Ta lõpetas keskkooli 1973 ja õppis seejärel Colorado kolledžis, kust sai aastal 1977 politoloogiabakalaureuse kraadi. Aastal 1981 lõpetas ta Michigani ülikooli õigusteaduskonna doktorikraadiga. Aastal 1993 pälvis ta Colorado kolledži ja 1999 Denveri ülikooli audoktori kraadi.
1986 sai Salazar Colorado osariigi kuberneri Roy Romeri peamiseks õigusnõunikuks. 1990 määras Romer ta Colorado osariigi loodusvarade ameti direktoriks. Sel kohal käivitas ta suure programmi osariigi maade looduskaitse alla võtmiseks ning kehtestas kaevandustele ja naftat tootvatele ettevõtetele rangemad kohustused keskkonna kaitsmiseks.
1994 pöördus Salazar erapraksise juurde tagasi.
1998 valiti Salazar Colorado peaprokuröriks (Attorney General). Sellele kohale valiti ta 2002 tagasi. Tema ametisoleku ajal loodi mitu politsei eriüksust: jõukudega võitlemise üksus, keskkonnakuritegude üksus ja tagaotsitavate kurjategijate jälitamise üksus, mis otsis mõrvareid. Ta tugevdas ka tarbijakaitset ning pettuste ja seksuaalse ahistamise vastaseid seadusi.
Aastatel 2005 kuni 2009 oli ta Coloradot esindav senaator. Valimistel saavutas ta 51,3% häältest. Tema vastaskandidaat oli vabariiklane, suure õlletootmisettevõtte juht Pete Coors.
20. jaanuarist 2009 kuni 12. aprillini 2013 oli ta siseminister. Tema järeltulijaks ministri ametis sai Sally Jewell.
Hans (mehenimi)
Hans on saksa mehenimi. See nimi on lühend nimest Hannes, mis omakorda lühend nimest Johannes. Nime "Hans" eestistatud kuju on Ants.
Vodnjan
Vodnjan on linn Horvaatias Istra maakonnas.
Dmitrijev-Lgovski
Dmitrijev-Lgovski on linn Venemaal Kurski oblastis, Dmitrijevi rajooni keskus. Asub Svapa jõe ääres, 120 km Kurskist loodes.
Ajalugu
Svapski nimelist küla hakati 18. sajandil Demetriosele Thessalonikist pühitsetud kiriku järgi kutsuma Dmitrijeviks. 1779 sai linnaõigused.
1992. aastal oli linna elanike arv 11 200.
Avo Kull
pisi Avo Kull (31. juuli 1945 Tallinn – 23. juuni 2019) oli eesti kirjanik, ehitaja ja ettevõtja.
Ta sündis Tallinnas ja kasvas Järvamaal Vetepere külas. Ta lõpetas Albu Algkooli, hiljem Ambla Keskkooli. Tahtis minna Tartu Riiklikku Ülikooli õigusteadust õppima, kuid ei saanud katsetel läbi. Selle asemel tuli tal kolm aastat olla sõjaväes Araali mere ääres.
1990. aastatel rajas ta valgusteid tootva ettevõtte Optima ja 2005. aastal ettevõtte Koduvalgus.
Avo Kull oli Rapla Rotary klubi liige ja aastatel 2010–2011 klubi president.
Elulugu
Esimene töökoht oli Kullil Põlva MEK-is, kus ta töötas töödejuhatajana.
1982. aastast sai temast Rapla MEKi juhataja. Kontrolli käigus avastati, et tal ei ole kõrgharidust ning ta saadeti Kuibõševi-nimelisse ehitusinstituuti õppima. Avo Kulli juhtimisel ehitas Rapla MEK algupärase Rapla Vesiroosi Gümnaasiumi hoone.
Pärast rahareformi 1992. aastal hakkas ta rajama puidutööstusvabrikut Optima. Algul eksporditi puidust tooteid Skandinaaviasse, Inglismaale ja Prantsusmaale. Firma andis tööd 30 inimesele.
Avo Kulli hobiks oli veinide kogumine. Huvi sai alguse Prantsusmaal, kus iga eine juurde pakuti veini. Itaalias tutvustas sealne sõber talle veinimaju ja -kultuuri. Teine suur kirg oli lugemine ja kirjutamine.
Tema abikaasa oli Maie Kull ja neil on tütar Katrin.
Looming
Kirjandusele lähendas Kulli sõjaväeteenistuses loetud ajakiri Neva. Põlva ajalehetoimetuses pakkus toimetaja Enn Esko Avo Kullile võimalust tõlketöödeks. Sealt sai Kull enda sõnul aimu, kuidas peab tekst olema üles ehitatud ning mis vahenditega luua põnevust. Avo Kulli ajendasid tema enda sõnul kirjutama läbielatud sündmused.
Tema sulest on ilmunud teosed "Haigla", "Kaubamaja", "Vabrik", "Reporter", "Ausammas" ja "Must klaasmaja". "Haigla" pani Kull kirja alles pärast 30 aastat peas läbimõtlemist.
Avo Kulli romaanid kuuluvad ajaviitekirjanduse hulka. Tema romaanid on tõetruud, kannavad edasi ajastu hõngu. Kull kirjutab sellest, mida teab ja tunneb ning mida on omal moel kogenud. Enda sõnul peavad tema romaanide tegelased midagi tahtma, millegi nimel tegutsema. 2009. aastal saavutas romaan "Haigla" kirjastuse Tänapäev romaanivõistlusel esikoha. Kirjandusvõistlusel BestSeller 2015 saavutas romaan "Must klaasmaja" ilukirjanduse kategoorias teise koha. Avo Kull imetles eesti kirjanikku Tõnu Õnnepalu.
Behhõ
Behhõ (ukraina Бехи) on küla Ukrainas Žõtomõri oblastis Korosteni rajoonis. Elanike arv on 553. Pindala on 3,264 km².
Mihai Trăistariu
Mihai Trăistariu (sündinud 16. detsembril 1976) on Rumeenia laulja.
2006. aasta Eurovisiooni lauluvõistlusel esindas ta Rumeeniat lauluga "Tórnero".
Taimo Rea
Elulugu
Lõpetas 1952. aastal Tartu Riikliku Ülikooli (TRÜ); geograafiakandidaat (1962, TRÜ), väitekiri "Eesti NSV linnaliste asulate geneetilisest klassifikatsioonist sotsialismieelsel perioodil".
Aastatel 1952–1953 ja 1956–1964 oli TRÜ geograafia kateedri vanemõpetaja ja 1953–1956 aspirant. Töötanud 1964–1970 kirjastuses Valgus, ENE toimetuses, Eesti Teaduste Akadeemia Tallinna Botaanikaaias jm. Avaldanud töid linnauurimise, kultuurmaa leviku jm aladelt.
Todomondo
Todomondo on Rumeenia ansambel.
2007. aasta Eurovisiooni lauluvõistlusel esindas ta Rumeeniat lauluga ""Liubi, Liubi, I Love You"
Senešall
Senešall oli kõrgem õukonna-, haldus- või kohtuametnik keskaegsel Lõuna-Prantsusmaal.
Eesti politseiprefektide loend
4. novembril 1925 vastu võetud Politseiasutuste kujundamise määruse alusel loodi alates 1. jaanuarist 1926 seniste välispolitsei maakonna ja linna (Tallinna, Tartu ja Narva) politseiringkondade asemele prefektuurid (Tallinna-Harju, Tartu-Valga, Rakvere-Paide, Lääne-Saare, Pärnu, Viljandi, Võru, Petseri ja Narva).
25. märtsil 1927 vastu võetud määruse alusel nimetati Rakvere-Paide prefektuur ümber Viru-Järva prefektuuriks, sellega ühendati Narva prefektuur, Viljandi ja Pärnu prefektuur liideti (Viljandi-Pärnu prefektuur).
8. jaanuaril 1932 vastu võetud määruse alusel asutati Petseri-Võru (senise Võru-Petseri prefektuuri asemele) ja muudeti taas iseseisvaks Narva prefektuur.
Alates 1. aprillist 1935 nimetati senine raudteede politseikomissar Raudteede prefektiks.
Seoses Nõukogude Liidu sõjaväebaasidega lahutati 13. oktoobril 1939 Lääne-Saare prefektuur Lääne ja Saare prefektuuriks.
Pärnu prefektid
(vakantne, ainult kohustetäitjad)
Suur Tšiili maavärin
pisi pisi|Valdivia tänav pärast maavärinat Suur Tšiili maavärin (hisp. Gran terremoto de Chile) ehk '''1960. aasta Valdivia maavärin' (hisp. Terremoto de Valdivia'') oli Tšiilis 22. mail 1960 toimunud maavärin.
See on tugevaim registreeritud maavärin maailmas – magnituudiga 9,5. Maavärin toimus keskpäeval (19:11 GMT, 15:11 kohaliku aja järgi) ja kestis umbes 10 minutit.
Maavärina tulemusena tekkinud tsunami mõjutas Tšiili lõunaosa, Hawaiid, Jaapanit, Filipiine, Uus-Meremaa idarannikut, Austraalia kagurannikut ja Aleuute. Maavärinas kannatas kõige enam Valdivia linn.
Maavärina epitsenter oli Lumaco lähedal (vaata kaarti) Santiagost lõuna pool umbes 570 km kaugusel. Maakoore kõikumised põhjustasid kohalikke tsunamisid, mis jõudsid Tšiili rannikuni lainekõrgusega kuni 25 m. Peamine hiidlaine liikus läbi Vaikse ookeani ja jõudis Hiloni Hawaii saarel. Laine kõrgus oli 10,7 m ja seda mõõdeti 10 000 km kaugusel epitsentrist – Jaapanis ja Filipiinidel.
Hukkunud inimeste arv oli 6000 (peamiselt tsunami tõttu).
Vaprus
Eesti keeles peetakse vaprust ärplevaks julguseks, inimene on julge, et teiste hulgast silma paista, ta on julge kellegi teise jaoks. Samuti kutsutakse julgust sõjaolukorras pigem vapruseks kui julguseks. Sõdur teab, millele ta vastu läheb, julge inimene tihtipeale ei tea, mis teda ootab.
Endine Kosjaleht
Endine Kosjaleht oli vabaajaleht, mis ilmus vahemikus 13. märtsist 1930 - 30. jaanuarini 1931 üks kord nädalas Tallinnas.
Vaprus
Mõnedes kultuurides on meelekindlus umbes sama tähendusega kui vaprus. Lääne traditsioonis on  vaprusest rääkinud erinevad filosoofid nagu Sokrates, Platon, Aristoteles, Aquinas ja Kierkegaard; Ida traditsioonis on vaprusest avaldanud mõtteid Tao Te Ching. Viimasel ajal on vaprust uuritud ka psühholoogias.
Endine Kosjaleht
Üks selle väljaande kaastöölisi oli Karl Ristikivi.
Ajalehte trükiti trükikodades:
Püha hõimkond
Püha hõimkond on neitsi Maarja emapoolset suguvõsa kujutav grupp kristlikus ikonograafias. Tavaks on kujutada neid mitte sugupuu kujuliselt, vaid perekonnapildi laadis.
Püha hõimkonna kesksed liikmed pärinevad Püha Anna kolmest abielust ehk Trinubium'i legendist, millele hiliskeskajal lisati veel Anna vanemate Emerentia ja Stolanuse liin. Trinubium ' i kujutamine põhineb Jacobus Voragine Kuldlegendi tekstil.
Legendi kohaselt oli Anna esimene abikaasa Joakim, kellega tal sündis tütar neitsi Maarja, Jeesuse ema. Pärast Joakimi surma abiellus Anna teist korda Joosepi (neitsi Maarja mehe) venna Kleofasega, kellega sündis tal tütar Maarja (Maarja Kleopas või Kleofas), nelja poja Jaakobus Noorema, Siimoni, Juudas Tadeuse ja Joosepi ema. Anna kolmas mees oli Saloome, kellega sündis tal tütar Maarja (Maarja Salome), apostel Johannese ja Jaakobus Vanema ema. Seega olid viis Jeesuse apostlitest tema tädipojad. Püha hõimkonna teiseks haruks on Anna õe Esmeria sugupuu: tema esimene tütar oli Eliisabet, kes oli abielus Sakariasega ning neil sündis poeg Ristija Johannes. Esmeria teine tütar pani aluse sugupuule, millest põlvnes Maastrichti piiskop Servatius.